Խորը և որակյալ քունը շատ կարևոր է օրգանիզմի համար, այն օգնում է վերականգնել ուժերը և պատրաստվել նոր օրվան: Գաղտնիք չէ, որ քնի որակն անմիջականորեն ազդում է մեր ինքնազգացողության վրա: Մասնագետների պնդմամբ լիարժեք քնի համար մարդուն առնվազն ութ ժամ է հարկավոր: Բայց ինչ անել, եթե ձեզ համար այդ թանկարժեք ութ ժամը, այնուհանդերձ, չեք կարողանում քնելու նպատակով օգտագործել, պարզապես չի ստացվում քնել, և դուք ստիպված եք մի քանի ժամ շարունակ տանջվել անկողնում մինչև որ վերջապես աչքերը կփակվեն: Բայց այդ դեպքում էլ քունն անավարտ է մնում, քանի որ առավոտյան վաղ պետք է շտապեք աշխատանքի՝ քնատ և վատ ինքնազգացողությամբ: Ինչ հաջողված օրվա մասին կարելի է խոսել այդ դեպքում: